### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. június 12-i ülésének*

jegyzőkönyvéből

**Javaslat a Petőfi S. u. 45. és 49. számú ingatlan Társasházak átjárási szolgalommal terhelt ingatlanon lévő vasbeton oszlopok felújításának támogatására**

**Előadó:** Lakézi Gábor, a Városüzemeltetési Osztály vezetője

**224/2017 (VI.12.) GVB. sz. határozat**

A Gazdasági és Városstratégiai Bizottság az átjárási szolgalommal terhelt terület felújításának támogatásáról szóló előterjesztést megtárgyalta, és az alábbi döntést hozta.

1. A Bizottság elfogadja, hogy a Petőfi Sándor utca 45. és a Petőfi Sándor utca 49. számú Társasházak árkádsora alatti terület továbbra is a közösségi közlekedési tér részeként szolgáljon, és arra a szolgalmi jog bejegyzése megtörténjen.
2. A Bizottság a Petőfi Sándor utca 45. és a Petőfi Sándor utca 49. sz. alatti ingatlanok árkádsorának felújítását utólagos elszámolással, a „Szolgalmi joggal terhelt épületrész karbantartása” előirányzat terhére az alábbiak szerint támogatja:

* a Petőfi Sándor utca 45. sz. Társasházat maximum 560.000 Ft (azaz ötszázhatvanezer forint),
* a Petőfi Sándor utca 49. sz. Társasházat maximum 590.000 Ft (azaz ötszázkilencvenezer forint) értékig.

1. A Bizottság megerősíti a Petőfi S. u. 51 – Március 15. tér 1. számú Társasház árkádrészének felújítására hozott 232/2016 (VI.6.) GVB. sz. határozatát, melyben 1.950.000 Ft-ot biztosított utólagos elszámolással, a „Szolgalmi joggal terhelt épületrész karbantartása” előirányzat terhére.
2. A támogatási szerződések Önkormányzat által történő aláírásának feltétele a szolgalmi jog ingatlan-nyilvántartásban történő bejegyzése.

**Felelős:** Lendvai Ferenc**,** a Gazdasági és Városstratégiai Bizottság elnöke

**(**A végrehajtás előkészítéséért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 2017. szeptember 30.

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető